יחסי ונצואלה–פולין

יחסי ונצואלה–פולין הם היחסים הדיפלומטיים בין הרפובליקה של פולין לרפובליקה הבוליברית של ונצואלה.

== היסטוריה ==
בשנות ה-30 של המאה ה-17, הוצעו רעיונות בין הדוכס יקוב קטלר לבין מלך האיחוד הפולני-ליטאי, יאן השני קז'ימייז' לקולוניזציה הפולנית של ונצואלה. ספינות פולניות חקרו התנחלויות באיים הקריביים וניסו בארבע הזדמנויות להקים מושבה באי הסמוך טובגו, אולם הניסיון של הקמת מושבה נכשל וכל התוכניות להקים מושבה בוונצואלה התערערו.<ref name="Relations">[http://noticiasdepolonia.com/wp-content/uploads/2016/07/Publicacion-aniversario-version-25-agosto-2013.pdf Polonia y Venezuela: Historia y actualidad (in Spanish)]</ref> בשנת 1787, המלך הפולני סטניסלב אוגוסט פוניאטובסקי אירח את המנהיג הצבאי והמהפכן של ונצואלה לעתיד, פרנסיסקו דה מירנדה, לכמה ימים בקניב (באוקראינה של היום) בזמן שמירנדה סייר באירופה.<ref name="Relations" /> במהלך מלחמת העצמאות של ונצואלה שירתו ונלחמו כמה קצינים פולנים למען עצמאות ונצואלה נגד חיילים ספרדים. קצין פולני אחד, איזידור בורובסקי לחם למען עצמאות ונצואלה והועלה לדרגת גנרל על ידי סימון בוליבר.<ref name="Relations" /> זמן קצר לאחר שקיבלה וונצואלה עצמאות, מספר קטן של פולנים היגרו לוונצואלה, רבים מהם מדענים, אנשי דת, אדריכלים ומהנדסים.<ref name="Relations" />

בשנת 1918, פולין קיבלה מחדש את עצמאותה לאחר מלחמת העולם הראשונה. באותה שנה הודיע ראש המדינה הפולני יוזף פילסודסקי לכל המדינות העצמאיות, כולל ונצואלה, על עצמאותה של פולין. בשנת 1933, פולין וונצואלה כוננו רשמית יחסים דיפלומטיים. בתחילה, פולין הסמיכה שגריר בוונצואלה מהנציגות הדיפלומטית שלה במקסיקו סיטי, מקסיקו בין השנים 1933–1942 ולאחר מכן מבוגוטה, קולומביה בין השנים 1942–1944. במקביל, ונצואלה הסמיכה את השגריר שלה בברלין, גרמניה גם לפולין. במהלך מלחמת העולם השנייה שתי המדינות היו חלק מבעלות הברית, אולם ונצואלה לא השתתפה צבאית במלחמה וממשלת ונצואלה שמרה על יחסים דיפלומטיים עם ממשלת פולין הגולה ששכנה בלונדון. זמן קצר לאחר תום המלחמה, ממשלת ונצואלה כוננה יחסים עם הממשלה הזמנית של האחדות הפולנית ב-1945.<ref name="Relations" />

בין 1947 ל-1949 הגיעו לוונצואלה כ-4,000 פולנים, רבים מהם היו ממחנות פליטים בגרמניה ומספר רב של חיילים לשעבר של הכוחות המזוינים הפולניים. ב-1948 הוקם בקראקס הארגון הפולני הראשון, איגוד הפולנים בוונצואלה. בשנת 1952 השעתה ונצואלה את היחסים הדיפלומטיים עם פולין כאשר ממשלת פולין הכריזה על מערכת קומוניסטית בתוך המדינה. היחסים נוסדו מחדש בשנת 1960.<ref name="Bilateral">[https://caracas.msz.gov.pl/es/cooperacion_bilateral/relaciones_polit/ Relaciones políticas entre Polonia y Venezuela (in Spanish)]</ref> בשנת 1980, כראש האיגוד המקצועי הפולני (סולידריות), ביקר לך ולנסה בוונצואלה. בשנת 1989 ביקר לך ולנסה ביקור שני בוונצואלה, שם הוענק לו עיטור מסדר פרנסיסקו דה מירנדה על ידי הנשיא קרלוס אנדרס פרס.<ref name="Relations" />

ביוני 2000, משלחת ונצואלית ערכה ביקור רשמי בפולין ונפגשה עם חברי פרלמנט פולנים וסנאטורים לוועידות דו-צדדיות על היחסים בין שתי המדינות. בשנת 2003 ביקרה משלחת פולנית בוונצואלה. בינואר 2013, במהלך הפסגה הראשונה בין הקהילה של אמריקה הלטינית והמדינות הקריביות לבין האיחוד האירופי שהתקיימה בסנטיאגו, צ'ילה; שרי החוץ, אליאס ג'אוה ורדוסלב סיקורסקי נפגשו וחתמו על מספר הסכמי שיתוף פעולה דו-צדדיים.

במהלך המשבר הנשיאותי בוונצואלה, פולין הכירה רשמית בחואן גואידו כנשיא הזמני של ונצואלה בפברואר 2019.<ref></ref>

== היחסים בין שתי המדינות ==
שתי המדינות חתמו על מספר הסכמים דו-צדדיים, כגון הסכם על שיתוף פעולה תרבותי (1973); הסכם על שיתוף פעולה מדעי וטכני (1988); הסכם לביטול אשרות לבעלי דרכון דיפלומטי ושירותי (1996) והסכמים על שיתוף פעולה כלכלי, אנרגיה, תשתיות, חקלאי, תיירותי וסביבתי (2013).

== יחסי סחר ==
בניין המארח את שגרירות ונצואלה בוורשה
בשנת 2014, הסחר בין פולין לוונצואלה הסתכם ב-117 מיליון דולר, אולם עקב המשבר הנוכחי בוונצואלה, הסחר בין שתי המדינות הצטמצם באופן משמעותי.<ref name="Trade">[https://caracas.msz.gov.pl/es/cooperacion_bilateral/asuntos_economicos_podsekcja/ Trade between Poland and Venezuela (in Spanish)]</ref> בשנת 2017, הסחר בין פולין לוונצואלה הסתכם ב-40.4 מיליון דולר.<ref>[https://atlas.media.mit.edu/en/profile/country/ven/ Venezuelan trade]</ref> הייצוא העיקרי של פולין לוונצואלה כולל: ציוד אלקטרוני, ציוד פלדה, רהיטים ומזון (גבינה ואבקת חלב). הייצוא העיקרי של ונצואלה לפולין כולל: חומרי גלם, אלומיניום ומוצרים מבוססי כימיקלים.<ref name="Trade" /> במהלך השנים, ממשלת ונצואלה רכשה מספר מטוסי Skytruck מפולין עבור צבא ונצואלה.<ref name="Trade" />

== נציגויות דיפלומטיות ==
* פולין מחזיקה בוונצואלה שגרירות בקראקס.<ref>[https://caracas.mfa.gov.pl/es/ Embassy of Poland in Caracas]</ref>
* ונצואלה מחזיקה בפולין שגרירות בוורשה.<ref>[http://www.venez.pl/ Embassy of Venezuela in Warsaw]</ref>

== קישורים חיצוניים ==

== הערות שוליים ==